КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**«Коми Республика мутасын алкоголя прöдукцияöн торйöн вузасьöм вылö лицензия сетан да сетöм лицензияяс, сувтöдöм лицензияяс да аннулируйтöм лицензияяс государствосянь регистрируйтан пöрадок вынсьöдöм йылысь» Коми Республикаса Правительстволöн 2005 во öшым тöлысь 29 лунся 336 №-а шуöмö вежсьöмъяс пыртöм йылысь**

Коми Республикаса Правительство шуис:

1. Пыртны «Коми Республика мутасын алкоголя прöдукцияöн торйöн вузасьöм вылö лицензия сетан да сетöм лицензияяс, сувтöдöм лицензияяс да аннулируйтöм лицензияяс государствосянь регистрируйтан пöрадок вынсьöдöм йылысь» Коми Республикаса Правительстволöн 2005 во öшым тöлысь 29 лунся 336 №-а шуöмö татшöм вежсьöмъяс:

Коми Республика мутасын алкоголя прöдукцияöн торйöн вузасьöм вылö лицензия сетан да сетöм лицензияяс, сувтöдöм лицензияяс да аннулируйтöм лицензияяс государствосянь регистрируйтан пöрадокын, мый вынсьöдöма шуöмöн (содтöд):

1) 5 пунктса «г» подпунктын «лицензия сетöм йылысь шыöдчöм видлалöмысь öктас» кывъяс вежны «лицензия сетöмысь государственнöй пошлина» кывъясöн;

2) 12 пунктын:

а) медводдза абзацын «Коми Республикаса законодательство серти öктас» кывъяс вежны «тайö пунктса коймöд абзац серти государственнöй пошлина» кывъясöн;

б) содтыны татшöм абзац:

«Лицензия сетöмысь, лицензиялысь вына кад нюжöдöмысь да сiйöс выльысь оформитöмысь мынтыссьö государственнöй пошлина сы мында да пöрадок серти, мый урчитöма Россия Федерацияса вот да öктас йылысь законодательствоöн.»;

3) 20 пунктын:

а) дас сизимöд абзац гижны тадзи:

«Лицензия реестрысь юöр сетсьö торъя лицензиатъяс йылысь выпискаясöн государственнöй власьт органъяслы, меставывса асвеськöдлан органъяслы, торъя йöзлы да юридическöй кывкутысьяслы дон босьттöг гижöда запрос вылö подуласьöмöн.»;

б) дас кöкъямысöд абзац киритны.

2. Тайö шуöмыс вынсялö сiйöс кырымалан лунсянь.

Коми Республикаса Юралысь В.Гайзер

Сыктывкар

2010 вося лöддза-номъя тöлысь 10 лун

175 №

Вуджöдiс Кузнецова Н.А., 1 712 пас